b'\n_START_ARTICLE_\nCantharis obscura\n_START_SECTION_\nUtbredelse\n_START_PARAGRAPH_\nCantharis obscura finnes i Europa, \xc3\xb8stover i Asia. Finnes vanlig i Norge.\n_START_SECTION_\nUtseende\n_START_PARAGRAPH_\nCantharis obscura er 9-13 mm lang. Hodet er helt svart, men noe lysere r\xc3\xb8dgul p\xc3\xa5 siden. Pannen har en forh\xc3\xb8yning mellom antennefestene. Palpenes (munnf\xc3\xb8tter) endeledd er \xc3\xb8kseformet og ikke smalt, ovalt. Antennenes tredje ledd er litt kortere (1,8 ganger s\xc3\xa5 langt) enn antennens andre ledd. Brystskjoldet (pronotum) svart med bredt r\xc3\xb8dgul p\xc3\xa5 sidene og vanligvis med en smal r\xc3\xb8dgul kant b\xc3\xa5de foran og bak. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhj\xc3\xb8rner er avrundet avsatt, men ikke utst\xc3\xa5ende. Beina er svarte. Leggene p\xc3\xa5 bakbeina er vanligvis krummet inn mot kroppen. Dekkvingene med svakt oppst\xc3\xa5ende h\xc3\xa5rbekledning, som ikke ligger bakoverrettet, men rett ut til sidene. Dekkvingene skjuler hele bakkroppen og har en svart eller brunsvart grunnfarge. Ligner sv\xc3\xa6rt mye p\xc3\xa5 den litt mindre Cantharis pulicaria. Kan skilles p\xc3\xa5 dekkvingenes beh\xc3\xa5ring og det tredje leddet i antennen.\n_START_SECTION_\nLevevis\n_START_PARAGRAPH_\nCantharis obscura finnes p\xc3\xa5 blomster, tr\xc3\xa6r og busker. juni og juli. i juni og juli. Larvene lever som predatore (rovdyr)._NEWLINE_Cantharis obscura tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'